Mar 23,2017
భారత్‌లో 'సామ్‌సంగ్‌ పే' సేవలు ప్రారంభం
ముంబయి: దక్షిణకొరియాకు చెందిన ప్రముఖ ఎలక్ట్రానిక్‌ ఉత్పత్తుల సంస్థ సామ్‌సంగ్‌ భారత్‌లోని డిజిటల్‌ పేమెంట్స్‌ రంగంలోకి ప్రవేశించింది. మొబైల్‌ పేమెంట్స్‌ కోసం 'సామ్‌సంగ్‌ పే' సర్వీసును బుధవారం ప్రారంభించింది. పేటియం, యుపిఐ అనుసంధానంతో ఈ సర్వీస్‌ను శామ్‌సంగ్‌ యూజర్లకు అందుబాటులోకి తెచ్చింది. ఈ సర్వీస్‌ కస్టమర్ల డిజిటల్‌ చెల్లింపులను సులభతరం చేయడంతో పాటు కేంద్రం ప్రభుత్వం తీసుకొచ్చిన డిజిటల్‌ ఇండియాకు ఎంతగానో తొడ్పాటునిస్తుందని సామ్‌సంగ్‌ ఇండియా మొబైల్‌ బిజినెస్‌ వైస్‌ ప్రెసిడెంట్‌ వాసిమ్‌ ఆర్సీ పేర్కొన్నారు. ఫింగర్‌ప్రింట్‌ ఆథెంటికేషన్‌ ఉన్న ఈ శామ్‌సంగ్‌ పే పూర్తి భద్రమైనదని సంస్థ తెలిపింది. శామ్‌సంగ్‌ మొబైల్‌ యూజర్లతో పాటు వీసా, మాస్టర్‌కార్డు, అమెరికన్‌ ఎక్స్‌ప్రెస్‌, యాక్సిస్‌ బ్యాంకు, హెచ్‌డిఎఫ్‌సి, ఐసిఐసిఐ బ్యాంకు, ఎస్‌బిఐ కార్డు, స్టాండర్ట్‌ ఛార్టెడ్‌, బ్యాంకు మొదలైన కార్డునెట్‌వర్క్‌లతో శామ్‌సంగ్‌ పేలో చెల్లింపులు చేసుకునే సౌకర్యం ఉంటుందని వెల్లడించింది. శామ్‌సంగ్‌ పే సౌకర్యాన్ని మొదటిసారిగా 2015 జులైలో విడుదల చేశారు. అమెరికా, చైనాతో కలుపుకోని 12 ప్రపంచ మార్కెట్లలో ఈ సర్వీస్‌ అందుబాటులో ఉంది.
మీ స్నేహితులకు రికమెండ్ చెయ్యండి